wickkiey/tamil-wikipedia-chunked huggingface dataset:
# வார்ப்புரு:Infobox sports league

| label2 = மாறாக
| data2 = }}
| label3 = விளையாட்டு
| data3 =
| label4 = நிறுவல்
| data4 = }
| label5 =
| data5 = }
| label6 = ஆணையர்
| data6 = }
| label7 = இயக்குநர்
| data7 = }}
| label8 = தலைவர்
| data8 = }}
| label9 = ஆணையர்
| data9 = }}
| label10 = புகழ் பெற்றவர்
| data10 = }
| label11 = குறிக்கோள்
| data11 = }
| label12 = துவக்கப் பருவம்
| data12 = }
| label13 = அணிகளின் எண்ணிக்கை
| data13 = }
| label14 = ஒற்றையர்
| data14 = }
| label15 = போட்டியாளர்கள்
| data15 = }
| label16 =
| data16 = }
| label17 = தலைமையகம்
| data17 = }
| label18 = நிகழிடங்கள்
| data18 = }
| label19 =
| data19 = }}}
| label20 = நிறுத்தப்பட்டது
| data20 = }
| label21 = வாகையாளர்(கள்)
| data21 = }}
| label22 = மிகுந்த வாகைகள்
| data22 = }}
| label23 = தகுதி
| data23 = }
| label24 = தொ.கா. பங்காளி(கள்)
| data24 = }}
| label25 = புரவலர்(கள்)
| data25 = }
| label26 = தொடர்புடைய போட்டிகள்
| data26 = }
| label27 = நிறுவனர்
| data27 = }}
| label28 = on
| data28 = }
| label29 = Promotion to
| data29 = }
| label30 = Relegation to
| data30 = }
| label31 = Domestic cup(s)
| data31 = }
| label32 = International cup(s)
| data32 = }
| label33 = விளையாட்டு வடிவம்
| data33 = }
| label34 = அலுவல்முறை வலைத்தளம்
| data34 = }
| belowstyle = text-align:;
| below =
}
}}<noinclude>  
</noinclude>
# யூ-போரா கோபுரங்கள்

**யூ-போரா கோபுரங்கள்** (U-bora Towers) என்பது, ஐக்கிய அரபு அமீரகத்தின் துபாய் நகரத்தில் உள்ள "வணிகக் குடா" (Business Bay) என்று அழைக்கப்படும் பகுதியில் அமைந்துள்ள ஒரு கட்டிடம் ஆகும். இக்கட்டிடம் இரண்டு கோபுரங்களை உள்ளடக்கியது. ஒன்று அலுவலகக் கோபுரம், மற்றது வதிவிடக் கோபுரம். இக்கட்டிடம் 2011 ஆம் ஆண்டில் கட்டி முடிக்கப்பட்டது. 2010 ஆம் ஆண்டு டிசம்பர் மாதத்தில் இக்கட்டிடம் அதன் அதிக பட்ச உயரத்தை எட்டியபோது, துபாயின் 28 ஆவது உயரமான கட்டிடம் ஆனது.
# யூ-போரா கோபுரங்கள்

## வடிவமைப்பு

யூ-போரா கோபுரம் 1 எனவும் அழைக்கப்படுகின்ற அலுவலகக் கோபுரமே உயரத்தில் கூடியது. 256 மீட்டர் (840 அடி) உயரம் கொண்ட இக்கோபுரம் 58 தளங்களைக் கொண்டது. சிறிய கோபுரமான வதிவிடக் கோபுரம் 20 தளங்களைக் கொண்டது. இரண்டு கோபுரங்களையும் தாங்குவது போன்றும் அவற்றை இணைப்பது போலவும் இருக்கும் நான்கு தளங்களைக் கொண்ட கட்டிடப் பகுதி வண்டிகள் தரிப்பிடமாகப் பயன்படுகிறது.
# யூ-போரா கோபுரங்கள்

## வெளியிணைப்புகள்

- Ubora Towers - Emporis
- யூ-போரா கோபுரங்கள் வலைப்பதிவு
# இன்சீடியஸ்: சாப்டர் 2

**இன்சீடியஸ்: சாப்டர் 2** 2013ஆம் ஆண்டு வெளியான அமெரிக்க நாட்டு திகில் திரைப்படம். இந்தத் திரைப்படத்தை **ஜேம்ஸ் வான்** இயக்க, பேட்ரிக் வில்சன், ரோஸ் பைரன் உள்ளிட்ட பலர் நடித்துள்ளார்கள். இது 2011ஆம் ஆண்டு வெளியான இன்சீடியஸ் என்ற திரைப்படத்தின் 2ஆம் பாகம்.
# இன்சீடியஸ்: சாப்டர் 2

## கதைச் சுருக்கம்

பேயால் ஆட்கொள்ளப்பட்ட நாயகனிடமிருந்து அவன் குடும்பம் காப்பாற்றப்படுகிறதா? இல்லையா? என்பதே இரண்டாம் பாகத்தின் கதை.
# இன்சீடியஸ்: சாப்டர் 2

## நடிகர்கள்

- பேட்ரிக் வில்சன்
- ரோஸ் பைரன்
# இன்சீடியஸ்: சாப்டர் 2

## இதைப் பார்க்க

- இன்சீடியஸ்
# இன்சீடியஸ்

**இன்சீடியஸ்** 2011ஆம் ஆண்டு வெளியான அமெரிக்க நாட்டு திகில் திரைப்படம். இந்த திரைப்படத்தை **ஜேம்ஸ் வான்** இயக்க, பேட்ரிக் வில்சன், ரோஸ் பைரன், பார்பரா ஹெர்ஷே உள்ளிட்ட பலர் நடித்துள்ளார்கள். இந்தத் திரைப்படத்தின் 2ஆம் பாகம் 2013ஆம் ஆண்டு இன்சீடியஸ்: சாப்டர் 2 என்ற பெயரில் வெளியானது.
# இன்சீடியஸ்

## நடிகர்கள்

- பேட்ரிக் வில்சன்
- ரோஸ் பைரன்
- பார்பரா ஹெர்ஷே
# இன்சீடியஸ்

## வெளியீடு

இந்த திரைப்படம் ஏப்ரல் 1, 2011ம் ஆண்டு அமெரிக்காவில் வெளியானது.
# எரிகாயம்

**தீப்புண்** (Burn) அல்லது **தீக்காயம்** என்பது ஒரு வகையான புண். இது நெருப்பு, மின்சாரம், இரசாயனம், கதிரியக்கம், அல்லது தேய்மானம் போன்ற காரணங்களால் உருவாகலாம். பெரும்பாலான தீப்புண்கள் தோல்களை மட்டுமே பாதிக்கின்றது. மிக சில தருணங்களில் மட்டுமே ஆழமான, தசைகளை, எலும்புகளை மற்றும் இரத்த குழாய்களை பாதிக்கக்கூடிய புண்கள் ஏற்படுகின்றது. சாதாரண தீப்புண்களை முதலுதவியின் மூலமாக சரிசெய்து விடலாம். முடியாத பட்சத்தில் மருத்துவமமனைக்குச் சிகிச்சைக்காக செல்லலாம்.  
தீப்புண்பட்டவர்கள் பொதுவாக வலியால் அவதியுறுவார்கள். சில நேரங்களில் தீவிரமான தீப்புண் அடைந்தவர்கள் வடு, ஊனம் அல்லது மரணம் போன்ற பெருங்கொடுமைகளையும் அடைய நேரிடும்.
# எரிகாயம்

## வகைப்படுத்தல்

தீப்புண்ணுடைய ஆழம், அளவு மற்றும் அதனுடன் தொடர்புடைய புண்கள் போன்றவற்றைக் கருத்தில் கொண்டு மூன்று நிலைகளாகப் பிரிக்கலாம்.
# எரிகாயம்

## ஆழத்தின் அடிப்படையில் வகைப்படுத்துதல்

தற்போது, தீப்புண்கள் புண்ணின் ஆழத்தின் படி விவரிக்கப்படுகிறது. முதல், இரண்டாவது, மூன்றாவது மற்றும் நான்காவது நிலை என்று வகைப்படுத்தப்படுகின்றன. பிரஞ்சு முடிதிருத்துனர் - அறுவை சிகிச்சை மருத்துவர் *அம்ப்ராய்சு பிரே* என்பவரால் உருவாக்கப்பட்ட இந்த அமைப்பு இன்றும் பயன்பாட்டில் உள்ளது. என்றாலும், துல்லியமாக தீப்புண்ணின் ஆழத்தை தீர்மானிப்பது சிக்கலாகவே இருக்கின்றது.  
பின்வரும் அட்டவணையில் தீப்புண் நிலைகளும் உதாரணங்களும் கொடுக்கப்பட்டுள்ளது.  
| பெயர் | நிலை | தோற்றம் | இழையமைப்பு | வலி | சரிசெய்வதற்கான காலம் | சரிசெய்வதில் பிரச்சனை | உதாரணம் |
| --- | --- | --- | --- | --- | --- | --- | --- |
| முதல் நிலை | மேல்புறத்தோல் | செந்தடிப்பு | உலர்ந்தது | வலி மிகுதி | ஒரு வாரம் அல்லது அதற்கும் குறைவாக | எதுவுமில்லை |  |
| இரண்டாம் நிலை (மேலோட்டமான பகுதியளவு தடிப்பு) | மேலோட்டமாக (சதைக்காம்புபோன்ற) அடித்தோல் வரை நீட்டிக்கப்பட்டது | சிவந்தக் கொப்புளங்கள். அழுத்தும்போது வெளிறும் | ஈரப்பசையுடன் உள்ளது | வலி மிகுதி | 2-3 வாரங்கள் | உள்ளிட நோய்த்தொற்று/சீழ்ப்புரை |  |
| இரண்டாம் நிலை (ஆழமான பகுதியளவு தடிப்பு) | ஆழமாக (நுண்வலைய) அடித்தோல்வரை நீட்டிக்கப்பட்டது | சிவந்த, வெண்ணிற இரத்த கொப்புளங்கள். குறைந்த வெளுப்பு. | ஈரப்பசையுடன் உள்ளது | வலி மிகுதி | வாரங்கள் - மூன்றாம் நிலைக்கு இட்டுச்செல்ல வாய்ப்பு அதிகம் | வடு, சுருக்கங்கள் (பாதிக்கப்பட்ட தோலை நீக்கி புதிய தோல் ஒட்டு போடுதல் தேவைப்படலாம்) |  |
| மூன்றாம் நிலை (முழுமையானத் தடிப்பு) | அடித்தோல்வரை முழுமையாக நீட்டிக்கப்பட்டது | இறுகியது, வெண்ணிறம்/பழுப்பு | உலர்ந்தது, தோல்போன்றது | வலியின்மை | தோல் நீக்கம் தேவை | வடு, சுருக்கங்கள், உறுப்பு நீக்கம் |  |
| நான்காம் நிலை | சருமத்தினுள்-தோலுக்கடியிலுள்ள திசுக்கள், அதனடியிலுள்ள தசை, எலும்பு வரை நீட்டிக்கப்பட்டது | கருப்புத் தோற்றம்; கருகிய தீப்பொருக்கு | உலர்ந்தது | வலியின்மை | தோல் நீக்கம் தேவை | உறுப்பு நீக்கம், குறிப்பிடத்தக்க அளவு செயல்முறை பழுதுபடல், சதையழுகக்கூடிய சாத்தியம், சில நேரங்களில் இறப்பு | } |
# எரிகாயம்

## ஆழத்தின் அடிப்படையில் வகைப்படுத்துதல்

### தீவிரத்தன்மை

**அமெரிக்க தீப்புண் அமைப்பின் தீவிரத்தன்மை வகைப்பாடு**  
| சிறிய அளவு | நடுத்தர அளவு | பாரிய அளவு |
| --- | --- | --- |
| வயது வந்தோர் <10% TBSA | வயது வந்தோர் 10-20% TBSA | வயது வந்தோர் >20% TBSA |
| இளையோர் அல்லது முதியோர் < 5% TBSA | இளையோர் அல்லது முதியோர் 5-10% TBSA | இளையோர் அல்லது முதியோர் >10% TBSA |
| <2% முழுமையான தடிப்புத் தீப்புண் | 2-5% முழுமையான தடிப்புத் தீப்புண் | >5% முழுமையான தடிப்புத் தீப்புண் |
| உயர் மின்னழுத்தக் காயம் | உயர் மின்னழுத்தத் தீப்புண் |  |
| சாத்தியமான சுவாச பாதிப்பிற்குட்பட்ட காயம் | தெரிந்த சுவாச பாதிப்பிற்குட்பட்ட காயம் |  |
| வட்ட வடிவிலான தீப்புண் | முகம், மூட்டுக்கள், கைகள் அல்லது கால்கள் ஆகிய பகுதிகளில் குறிப்பிடத்தக்க தீப்புண் |  |
| ஏனைய சுகாதாரப் பிரச்சினைகள் | தொடர்புடைய காயங்கள் | } |
# எரிகாயம்

## நோய் தொற்று அறிவியல்

for fires per 100,000&nbsp;inhabitants in 2004.  
2004 ஆம் ஆண்டளவில் 11&nbsp;மில்லியன் தீப்புண் காயங்கள் ஏற்பட்டு மருத்துவ சிகிச்சை தேவைப்பட்டதுடன் 300,000 பேர் தீப்புண்ணினால் உயிரிழந்தனர். இதுவே அதிக எண்ணிக்கையான காயங்களில் தீவிரவாதம் மற்றும் சாலை விபத்திற்கு அடுத்ததாக நான்காவது இடத்தில் உள்ளது. 90% இற்கும் அதிகமான தீ விபத்துக்கள் வளர்ந்துவரும் நாடுகளிலேயே நடைபெறுகின்றன. சன நெரிசலும் பாதுகாப்பற்ற சமையல் நடவடிக்கைகளுமே இதற்கு முக்கிய காரணங்களாக உள்ளன. அண்ணளவாக 60% ஆன உயிருக்கு ஆபத்தான தீக்காயங்கள் தென்கிழக்காசியாவில் 100,000 பேருக்கு 11.6 என்ற வீததில் நடைபெறுகின்றது. 1990 ஆம் ஆண்டில் 280,000 ஆக இருந்த உயிருக்கு ஆபத்தான தீக்காயங்கள் 2010 ஆம் ஆண்டளவில் 338,000 ஆக அதிகரித்துள்ளது.  
வளர்ந்த நாடுகளில் வயது வந்த ஆண்கள் பெண்களிலும் இரண்டுமடங்காகத் தீக்காயங்களால் உயிரிழக்கின்றனர். இது அவர்களின் ஆபத்து அதிகமான தொழில்கள் மற்றும் நடவடிக்கைகளின் காரணமாக ஏற்படுகின்றது. வளர்ந்துவரும் நாடுகளில் பெண்கள் வயது வந்த ஆண்களிலும் இரண்டுமடங்காகத் தீக்காயங்களால் உயிரிழக்கின்றனர். இவ்வகையான தீக்காயங்கள் பெரும்பாலும் சமையலறைத் தீவிபத்தினாலேயே ஏற்படுகின்றது. சிறுவர்களில் வளர்ந்த நாடுகளை விட வளர்ந்துவரும் நாடுகளில் பத்து மடங்கானோர் தீக்காயங்களால் உயிரிழக்கின்றனர். ஒட்டுமொத்தமாக சிறுவர்களில் தீக்காயமானது இறப்பை ஏற்படுத்தும் முதல் முக்கிய பதினைந்து காரணிகளில் ஒன்றாகக் காணப்படுகின்றது. 1980 களிலிருந்து 2004 வரை பெரும்பாலான நாடுகளில் உயிருக்கு ஆபத்தான தீக்காயங்கள் மற்றும் பொதுவான தீக்காயங்கள் குறைந்து வருகின்றன.
# கொதிகலன்

**கொதிகலன்** (*boiler*) என்பது நீரையோ அல்லது வேறு பாய்மத்தையோ வெப்பமேற்றிக் காய்ச்ச உதவும் ஒரு மூடிய கலன் ஆகும். வெப்பமேற்றப்பட்ட அல்லது ஆவியாக்கப்பட்ட பாய்மம் கொதிகலனில் இருந்து வெளியேற்றப்பட்டு, பிற வேதிப்பொறியியல் செயல்களுக்கோ வெப்பமேற்றும் செயல்களுக்கோ பயன்படும்.  
கொதிகலன் பொதுவாக இரும்பு அல்லது எஃகு கொண்டு செய்யப்பட்ட ஒரு அதியழுத்தக் கலனாக இருக்கும்.
# கொதிகலன்

## எரிபொருள்

கொதிகலனில் வெப்பமேற்றப் பல வகையான எரிபொருள்கள் பயன்படுத்தப் படுகின்றன. விறகு, கரி, எரிநெய், மற்றும் இயற்கை எரிவளி ஆகியவை இவற்றுள் சிலவாகும். எரிவளிச் சுழலிகளில் இருந்து வெளியேற்றப்படும் வெப்பத்தையும் நீராவி உண்டாக்கக் கொதிகலன்களில் பயன்படுத்திக் கொள்ளலாம்.
# கொதிகலன்

## கொதிகலன் வகைகள்

கொதிகலன்கள் பல வகைப்படும். அவற்றுள் சில கீழே:
- பானைக் கொதிகலன்: இது விறகு அல்லது கரியை எரித்து, பாதி நீர் நிறைத்த ஒரு பானையைக் கீழிருந்து சூடாக்கி நீராவியை உண்டாக்கித் தேக்கி வைக்கும் ஒரு கொதிகலன். இது குறைந்த செயல்திறன் கொண்ட ஒன்று.
- நெருப்புத் தூம்புக் கொதிகலன்: இவ்வகைக் கொதிகலன்களில் பெரும்பாலும் திடநிலை எரிபொருட்கள் பயன்படுத்தப் படும். ஒரு பெரிய கலனில் ஓரத்தில் இருந்து சூடுபடுத்தி, எரிப்பு வாயுக்களைத் தூம்புகளின் (குழாய்களின்) வழியே அனுப்பி அதனைச் சூழ்ந்திருக்கும் திரவத்தை (நீர்) ஆவியாக்குவது.
- நீர்த் தூம்புக் கொதிகலன்: இவ்வகைக் கொதிகலனில் ஒரு நெருப்பு அறைக்குள் சிறு விட்டத் தூம்புகளின் வழியாக நீரைச் செலுத்தி வெப்பமேற்றப்படும்.
# தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி

**தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி** (அரபி: تنظيم القاعدة في بلاد المغرب الإسلامي Tanẓīm al-Qā‘idah fī Bilād al-Maghrib al-Islāmī, ஆங்கிலம்: Al-Qaeda in the Islamic Maghreb (AQIM)) ஓர் ஆயுதம் தாங்கிய இஸ்லாமிய தீவிரவாதக் குழு ஆகும். இது தற்போது அரசுக்கு எதிரானச் செயல்களைச் செய்து வருகிறது.
# தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி

## வரலாறும் நோக்கமும்

இந்த அமைப்பானது *ஸலாபாத்* மற்றும் *பிரசங்கம் மற்றும் சண்டை* (Preaching and Combat) ஆகிய இரு குழுக்கள் இணைந்து உருவானது ஆகும். இவ்வமைப்பானது அல்ஜீரியாவைத் தளமாகக் கொண்டு செயல்படுகிறது. இவ்வமைப்பின் முக்கிய நோக்கம் அல்ஜீரிய அரசை அகற்றிவிட்டு இஸ்லாமிய அரசை அமைக்க வேண்டும் என்பதாகும். இக்குழுவானது ஐரோப்பிய, ஸ்பானிய, பிரான்ஸ் மற்றும் அமெரிக்க நிலைகளைத் தாக்குவதை தனது முக்கிய நோக்கமாக அறிவித்துள்ளது. இவ்வமைப்பின் உறுப்பினர்களாக அல்ஜீரியர்களும், சகாரா பகுதியைச் சேர்ந்தவர்களும் மேலும் மொராக்கோவைச் சேர்ந்தவர்களும் உள்ளனர்.
# தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி

## அமைப்பின் மீதான தடை

இவ்வமைப்பை அமெரிக்கா மற்றும் ஐரோப்பிய ஒன்றியம் ஆகியவை தடை செய்துள்ளன. இவ்வமைப்பிற்கு ஆப்பிரிக்காவின் கொம்பு பகுதியில் இயங்கிவரும் அல் சபாப் தீவிரவாதக் குழுவுடன் தொடர்பு உள்ளது. இந்த அமைப்பு பணத்திற்காக கடத்தல் செயல்களைச் செய்கிறது. கடந்த பத்தாண்டுகளில் இதன் மூலம் 50 மில்லியன் அமெரிக்க டாலர்கள் திரட்டியுள்ளது.
# தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி

## தாக்குதல்கள்

2012 ஆம் ஆண்டு டிசம்பர் மாதம் இந்த இயக்கத்தின் முக்கியத் தளபதிகளுள் ஒருவரான *முக்தர் பெல்முக்தர்* தனது வீரர்களுடன் பிரிந்து சென்று தாகுதலை நடத்தினார். பின்னர் அவர் இத்தாக்குதலை அல் காயிதாவிற்காக செய்ததாகச் சொன்னார். பின்னர் பிரான்ஸ் நடத்திய பதிலடித் தாக்குதலில் *தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமியின்* மற்றொரு தளபதியான *அப்துல்ஹமீத் அபு ஸீத்* என்பவரும் *முக்தர் பெல்முக்தரும்* முறையே 25 பிப்ரவரி 2013 மற்றும் 2 மார்ச் 2013 அன்று கொல்லப்பட்டதாக பிரான்ஸ் அறிவித்தது. *அப்துல்ஹமீத் அபு ஸீத்* கொல்லப்பட்டதை *தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி* உறுதிப்படுத்தியது. அமெரிக்க அரசு 2013 ஆம் ஆண்டு ஜூன் மாதம் *முக்தர் பெல்முக்தர்* தலைக்கு பரிசு அறிவித்ததைத் தொடர்ந்து *முக்தர் பெல்முக்தர்* இன்னும் கொல்லப்படவில்லை என அறியமுடிகிறது.
# அட்ட வசுக்கள்

**அட்ட வசுக்கள்** என்பவர்கள் மனுவின் மைந்தனான பிரஜாபதியின் எட்டு மகன்கள் ஆவர்.
அவர்களின் பெயர்கள் தரா, துருவா, சோமா, அஹா, அனிலா,
அனலா, பிரதியுஷா மற்றும் பிரபாசா ஆகும்.  
வசு எனும் சொல்லுக்கு *வெளி* (Space) என்று பொருள். இவர்கள் இயற்கையையும் இயற்கைக் கோட்பாடுகளையும் உருவகிப்பவர்கள். இந்த அட்ட வசுக்களில் *தரா* எனும் வசு புவியையும், *அனலன்* எனும் வசு நெருப்பையும், *ஆப* எனும் வசு நீரையும், *அனிலன்* எனும் வசு காற்றையும், *துருவன்* எனும் வசு துருவ நட்சத்திரத்தையும், *சோமன்* எனும் வசு சந்திரனையும், *பிரபாசன்* எனும் வசு வைகறையையும், *பிரத்யூசன்* எனும் வசு ஒளியையும் குறிப்பவர்கள்..
# அட்ட வசுக்கள்

## பீஷ்மர்

இந்த அஷ்ட (எட்டு) வசுக்களில் *பிரபாசன்* எனும் வசு தனது மனைவியின் விருப்பத்தை நிறைவேற்றுவதற்காக, வசிட்டரின் காமதேனு பசுவை கவர்ந்து செல்கையில், வசிட்டரால் சாபம் பெற்று மண்ணுலகில், சாந்தனு - கங்கை தம்பதியர்க்கு பீஷ்மராக பிறந்தார் என்று மகாபாரதத்தின் ஆதி பர்வத்தில் கூறப்பட்டுள்ளது..
# விக்கிப்பீடியா:தணிக்கை

தமிழ் விக்கிப்பீடியாவின் [[:  
எனினும், ஏற்கனவே இருக்கும் உள்ளடக்கங்களை முதற்பக்கத்தில் காட்சிப்படுத்துவதற்கு மட்டும் சில அடிப்படை வழிகாட்டல்களைப் பின்பற்ற பரிந்துரைக்கப்படுகிறது.  
அவையாவன:  
- முதற்பக்கம் அனைத்து வயதினரும் பார்க்கும் வகையிலான உள்ளடக்கத்தைக் கொண்டிருக்க வேண்டும்.
- சில வகை உள்ளடக்கங்களின் காரணமாக தங்களுக்குத் தனிப்பட்ட வகையில் பாதிப்பு வரலாம் என்று பயனர்களில் ஒரு சிலர் கவலை தெரிவிக்கும் போது, அத்தகைய உள்ளடக்கத்தை முதற்பக்கத்தில் காட்சிப்படுத்துவதா வேண்டாமா என்பது மற்ற பங்களிப்பாளர்களின் தனிப்பட்ட முடிவாக இருக்கும். தனிப்பட்ட பங்களிப்பாளர்களின் மதிப்பீட்டின் படி காட்சிப்படுத்தப்படும் உள்ளடக்கத்தை இக்காரணத்தைக் காட்டி தணிக்கை செய்ய கோருவதோ தொகுப்பை மீள்விப்பதோ கூடாது. இத்தகைய கவலைகளை ஒட்டிய வேண்டுகோள்களை முதற்பக்க உள்ளடக்கம் தொடர்பான பக்கங்களின் பேச்சுப் பக்கங்களின் தொடக்கத்தில் இடலாம்.  
மேற்கண்ட இரு பரிந்துரைகளும் முதற்பக்க உள்ளடக்கத்துக்கு மட்டுமே பொருந்தும். மற்ற பெயர்வெளிகள், கட்டுரைகளில் உள்ள உள்ளடக்கங்களுக்குப் பொருந்தாது. அவை வழமையான விக்கிப்பீடியா கொள்கைகளுக்கு உட்பட்டே இருக்கும்.
# நாட்காட்டிச் சட்டம், 1750

**நாட்காட்டி (புதிய வடிவம்) சட்டம் 1750** (*Calendar (New Style) Act, 1750*, அல்லது *Chesterfield's Act*) பெரிய பிரித்தானிய நாடாளுமன்றத்தில் இயற்றப்பட்ட ஒரு சட்டம் ஆகும். இச்சட்டம் இங்கிலாந்து மற்றும் பிரித்தானிய ஆள்புலங்களின் நாட்காட்டிக்கு மேற்கொள்ளப்பட்ட ஒரு திருத்தம் ஆகும். இதன் படி மார்ச் 25 இல் கொண்டாடப்பட்டு வந்த புத்தாண்டு சட்டப்படியாக சனவரி 1 இற்கு மாற்றப்பட்டது. அத்துடன் ஏனைய மேற்குலக ஐரோப்பிய நாடுகளைப் போல கிரெகொரியின் நாட்காட்டியை ஏற்றுக் கொண்டது.
# நாட்காட்டிச் சட்டம், 1750

## இங்கிலாந்து, மற்றும் வேல்சு

இங்கிலாந்து, மற்றும் வேல்சில், சட்டப்படியான 1751 ஆம் ஆண்டு மார்ச் 25 முதல் டிசம்பர் 31 வரையுமே இருந்தது. இதன்படி அவ்வாண்டின் நாட்கள் மொத்தம் 282 ஆகக் குறைக்கப்பட்டது. 1752 ஆம் ஆண்டு சனவரி 1 இல் ஆரம்பமானது. ஏனைய ஐரோப்பிய நாடுகளில் பயன்படுத்தப்பட்டு வந்த கிரெகொரியின் நாட்காட்டி இங்கிலாந்திலும் பயன்பாட்டுக்கு வந்தது. இதற்காக நாட்காட்டி 11 நாட்கள் முற்போடப்பட்டது: 1752 செப்டம்பர் 2 புதன்கிழமைக்கு அடுத்த நாள் 1752 செப்டம்பர் 14 வியாழக்கிழமையாக மாற்றப்பட்டது. இதனால் 1752 ஆம் ஆண்டு 355 நாட்களை மட்டுமே கொண்டிருந்தது.
# நாட்காட்டிச் சட்டம், 1750

## ஸ்கொட்லாந்து

ஸ்கொட்லாந்து ஏற்கனவே மாற்றத்தைக் கொண்டு வந்து விட்டது. புத்தாண்டு 1600 ஆம் ஆண்டு சனவரி 1 இல் ஆரம்பித்தது. புதிய சட்டத்தின் படி ஸ்கொட்லாந்து 1752 ஆம் ஆண்டில் கிரெகொரியின் நாட்காட்டியை நடைமுறைக்குக் கொண்டு வந்தது.
# ரோசிணி நாடார்

**ரோசிணி நாடார் மல்கோத்ரா** (Roshni Nadar Malhotra) என்பவர் எச்.சி.எல் நிறுவனத்தின்
தலைமை நிர்வாக அதிகாரியாக உள்ளார். இவர் எச் சி எல் நிறுவனத்தின் உரிமையாளர் சிவ நாடார்-கிரண் நாடார் தம்பதியரின் ஒரே மகள் ஆவார். மேலும் இவர் இசைக்கலைஞராகவும், யோகா கற்றுக்கொண்டவராகவும் உள்ளார். ஹெச்சிஎல் நிறுவனத்தில் மிக பெரிய உத்திகளை வகுக்கும் பொறுப்பில் உள்ளார்.
# ரோசிணி நாடார்

## ஆரம்பகால வாழ்க்கை மற்றும் தொழில்

**ரோசிணி நாடார் மல்கோத்ரா** புது தில்லியில் வளர்ந்தார். அமெரிக்காவில் உள்ள நார்த்வெஸ்டர்ன் பல்கலைக்கழகத்தில் (Northwestern University) வானொலி, தொலைக்காட்சி மற்றும் திரைப்படம் சம்பந்தமாக இளங்கலைப் பட்டம் பெற்றார். கெல்லாக்ஸ் வணிகவியல் கல்லூரியில் (Kellogg School of Management) நிர்வாகவியலில் முதுகலைப் பட்டம் பெற்றுள்ளார்.
# ரோசிணி நாடார்

## சிவ் நாடார் அறக்கட்டளை

ஸ்கை நியூஸ் (இங்கிலாந்து), சிஎன்என் (அமெரிக்கா) போன்ற நிறுவனங்களில் சில காலம் செய்தித் தயாரிப்பாளராக பணியாற்றினார். கொடையாளராகவும், அதிகாரம் மிக்க பெண் தொழிலதிபராகவும் பல விருதுகளைப் பெற்றுள்ளார். சிவ்நாடார் அறக்கட்டளையின் மூலம் சென்னையில் சிவ சுப்ரமணிய நாடார் பொறியியல் கல்லூரியை இலாப நோக்கம் இல்லாமல் நடத்திவருகிறார்.  
ஹெச்சிஎல் பிராண்ட், ஷிவ் நாடார் அறக்கட்டளை, ஹெச்சிஎல் ஹெல்த்கேர் பிரிவு போன்ற நிறுவனங்களுக்கும் இவர் தலைமையேற்கிறார். உத்தரப் பிரதேச மாநிலத்தில் பொருளாதாரத்தில் பின்தங்கியோருக்காக வித்யகியான் பள்ளி திட்டத்தை நிறுவியதில் இவருக்கு முக்கியப் பங்கு உண்டு. சிவ் நாடார் பல்கலைக்கழகத்தையும் (Shiv Nadar University) நிர்வாகம் செய்கிறார்.
# ரோசிணி நாடார்

## விருது

2014ம் ஆண்டிற்கான இளம் வள்ளல் பட்டத்தை என்டிடிவி வழங்கியுள்ளது.
# 1750

**1750** (**MDCCL**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.  
இங்கிலாந்தில் தொழிற்புரட்சி ஆரம்பமானது.
# 1750

## நிகழ்வுகள்

<onlyinclude>
- சனவரி - இசுதான்புல் தீவிபத்தில் 10,000 வீடுகள் தீக்கிரையாகின.
- ஏப்ரல் - இசுதான்புல்லில் மீண்டும் தீவிபத்து ஏற்பட்டது. ஆண்டுக் கடைசியில் நிகழ்ந்த மற்றும் ஒரு தீவிபத்தில் மேலும் 10,000 வீடுகள் சேதமாயின.
- ஏப்ரல் 4 - சிறிய நிலநடுக்கம் இங்கிலாந்தின் வாரிங்டன் நகரைத் தாக்கியது.
- மே - பார்சில் காவல்துறையினர் பிள்ளைகளைக் கடத்துகிறார்கள் என வதந்தி பரவியதை அடுத்து அங்கு கலவரம் மூண்டது.
- சூலை 11 - நோவா ஸ்கோசியாவின் ஹாலிஃபாக்சு நகரம் தீயில் முற்றாக அழிந்தது.
- நவம்பர் 18 - லண்டனில் வெஸ்ட்மின்ஸ்டர் பாலம் அதிகாரபூர்வமாகத் திறந்து வைக்கப்பட்டது.
# 1750

## நிகழ்வுகள்

### நாள் தெரியாதவை

- உலக மக்கள் தொகை: 791,000,000
- ஆப்பிரிக்கா: 106,000,000
- ஆசியா: 502,000,000
- ஐரோப்பா: 163,000,000
- இலத்தீன் அமெரிக்கா: 16,000,000
- வடக்கு அமெரிக்கா: 2,000,000
- ஓசியானியா: 2,000,000
</onlyinclude>
# 1750

## பிறப்புகள்

- சூலை 5 - அய்மே ஆர்கண்ட், சுவிட்சர்லாந்து இயற்பியலாளர் (இ. 1803)
- ஆகஸ்டு 18 - அந்தோனியோ சாலியரி, இத்தாலிய இசையமைப்பாளர் (இ. 1825)
- டிசம்பர் 10 - திப்பு சுல்தான், மைசூர் சுல்தான் (இ. 1799)
- சேனாதிராச முதலியார், ஈழத்துப் புலவர் (இ. 1840)
# 1750

## இறப்புகள்

- சூலை 28 - யோகான் செபாஸ்தியன் பாக், செருமானிய இசையமைப்பாளர் (பி. 1685)
- நவம்பர் 1 - கூசுத்தாவ் விலெம் வொன் இமோவ், டச்சு கிழக்கிந்திய ஆளுனர் (பி. 1705)
# எலைசியம்

**எலைசியம்** 2013ஆம் ஆண்டு வெளியான அமெரிக்க நாட்டு அறிவியல் புனைகதை திரில்லர் திரைப்படம். இந்த திரைப்படத்தை நெயில் ப்லோம்கம்ப் இயக்க, மேட் டாமன், ஜோடி பாஸ்டர், ஷர்ல்டோ காப்லேயால், அலைஸ் பிராகா, டியாகோ லூனா, வாக்னர் மெளரா, வில்லியம் ஃபிச்னெர் உள்ளிட்ட பலர் நடித்துள்ளார்கள்.
# எலைசியம்

## நடிகர்கள்

- மேட் டாமன்
- ஜோடி பாஸ்டர்
- ஷர்ல்டோ காப்லேயால்
- அலைஸ் பிராகா
- டியாகோ லூனா
- வாக்னர் மெளரா
- வில்லியம் ஃபிச்னெர்
# எலைசியம்

## வெளியீடு

இந்த திரைப்படம் ஆகஸ்ட் 7, 2013ம் ஆண்டு தாய்வான் நாட்டிலும் ஆகஸ்ட் 9, 2013ம் ஆண்டு அமெரிக்காவிலும்் வெளியானது. இந்த திரைப்படம் தமிழ் மொழியில் **எலைசியம்** என்ற அதே பெயரில் மொழிமாற்றம் செய்யப்பட்டு வெளியானது.
# பார்வதி மேனன்

**பார்வதி திருவோத்து** (பிறப்பு: ஏப்ரல் 7, 1987) என்றும் **பார்வதி** என்றும் அறியப்படும் இந்திய நடிகை கேரள மாநிலத்தில் கோழிக்கோட்டில் பிறந்தார். இவர் மலையாளம், தமிழ் ஆகிய மொழித் திரைப்படங்களில் நடித்துள்ளார்.  
மலையாளத்தில் 2006ல் அவுட் ஆப் சிலபஸ் என்ற படத்தின் மூலம் திரைத்துறையில் அறிமுகமானார். பின்பு 2008 ஆம் ஆண்டு வெளியான பூ என்ற திரைப்படத்தின் மூலம் தமிழில் அறிமுகமானவர், மற்றும் மரியான் திரைப்படத்திலும் நடித்துள்ளார். பூ திரைப்படத்திற்காக தமிழின் சிறந்த நடிகைக்கான பிலிம்பேர் விருதினைப் பெற்றுள்ளார். அத்தோடு விஜய் டிவியின் புதுமுக நடிகைக்கான விருதையும் பெற்றுள்ளார்.
# தங்காக்

**தங்காக்** (மலாய்:*Tangkak*), (சீனம்:*东甲*), மலேசியாவின், ஜொகூர் மாநிலத்தில், லேடாங் மாவட்டத்தில் உள்ள ஒரு நகரம். ஜொகூர் மாநிலத் தலைநகரமான ஜொகூர் பாருவில் இருந்து 180 கி.மீ. வடக்கே உள்ளது. நெகிரி செம்பிலான், பகாங் ஆகியவை இதன் எல்லை மாநிலங்கள். மலாக்கா நகரில் இருந்து 27 கி.மீ. தொலைவில் உள்ளது. தங்காக் நகருக்கு மிக அருகில் உள்ள நகரம் ஜாசின் ஆகும்.  
தங்காக் நகரம், நெசவு ஆடை வகைகளுக்குப் புகழ்பெற்றது. இந்த நகருக்கு ’துணிமணிகளின் சொர்க்கம்’ எனும் அடைமொழிப் பெயரும் உள்ளது.
# தங்காக்

## பொது

இந்த நகரத்தின் சுற்றுப்புற பகுதிகள் விவசாயத் துறையைச் சார்ந்தவை ஆகும். ரப்பர், எண்ணெய்ப் பனை, கொக்கோ பயிர் செய்யப் படுகிறது. டுரியான் எனும் முள்நாறிப் பழத்திற்கு இந்த நகரம் பெயர் போனது. கோலாலம்பூர், ஜொகூர் பாரு, சிங்கப்பூர் ஆகிய மூன்று மாநகரங்களுக்கும் மையத்தில் தங்காக் நகரம் அமைந்து இருக்கிறது.  
மலேசியாவில் மிகவும் புகழ்பெற்ற குனோங் லேடாங், இந்தத் தங்காக் நகரில் இருந்து 17 கி.மீ. தொலைவில் உள்ளது. தமிழில் லேடாங் மலை என்று அழைக்கிறார்கள். இந்த மலை வரலாற்றுப் புகழ் பெற்றது. லேடாங் மலையை தங்காக் நகரில் இருந்து தெளிவாகப் பார்க்க முடியும்.
# தங்காக்

## வரலாறு

18-ஆம் நூற்றாண்டில், மலாக்காவில், தங்காக் நகருக்குச் சற்றுத் தொலைவில் ‘சோகோங்’ எனும் ஒரு குடியிருப்புப் பகுதி இருந்தது. அங்கு வாழ்ந்த மக்கள் வேறு ஓர் இடத்திற்குப் புலம் பெயர்ந்தனர். கீசாங் ஆற்றின் வழியாக புதிய இடத்திற்கு வந்தனர். அந்த இடம் அடர்ந்த காடுகளாகவும், சதுப்பு நிலமாகவும் இருந்தது. அதற்கு தங்காக் என்று பெயர் வைத்தனர்.  
தங்காக் புதிய குடியேற்றப் பகுதிக்கு குடியேறிய மக்கள், தங்களின் பழைய இடமான ‘சோகோங்’ குடியிருப்புப் பகுதிக்கும் அடிக்கடி வந்து சென்றனர். அந்தச் சமயத்தில் ‘சோகோங்’ குடியிருப்பில் இருந்தவர்கள் எங்கே இருந்து வருகிறீர்கள் என்று கேட்டார்கள். அதற்கு அவர்கள் மலாய் மொழியில் ’தாங் மெராங்காக்’ (மலாய்:*tang merangkak*) என்று பதில் கூறினர். அந்தத் ’தாங் மெராங்காக்’ எனும் சொற்களில் இருந்து உருவானதுதான் தங்காக் எனும் பெயர்.
# தங்காக்

## கட்டமைப்பு

தங்காக் நகருக்கு விரிவான சாலைத் தொடர்புகள் உள்ளன. மலேசியாவின் வடக்கு தெற்கு நெடுஞ்சாலை, இந்த நகருக்கு மிக அருகாமையில் தான் செல்கிறது. இங்கு இருக்கும் தங்காக் மாவட்ட மருத்துவமனை, மலாக்கா மணிப்பால் மருத்துவக் கல்லூரியின் கற்பித்தல் மருத்துவமனையாக விளங்கி வருகின்றது. இங்குள்ள ஸ்ரீ சுப்பிரமணியர் ஆலயம், இந்தியர்களின் வழிபாட்டுத் தளமாக இருக்கிறது.  
முன்பு தங்காக், மூவார் ஆகிய இரண்டு துணை மாவட்டங்களும் ஒன்றாக ஒரே மாவட்டமாக இருந்தன. 2006-ஆம் ஆண்டில் தனித்தனியான மாவட்டங்களாகப் பிரிக்கப் பட்டன.
# நேதாஜியின் வீர வரலாறு (நூல்)

**நேதாஜியின் வீர வரலாறு** நேதாஜி சுபாஷ் சந்திர போஸ் பற்றி எழுதப்பட்ட நூல்.  
"என் எண்ணங்களும், நான் பின்பற்றும் கொள்கைகளும் நீடுழி வாழும்!. ...நான் விட்டுச் செல்லும் இலட்சியப் பணியை எண்ணத்தை எனக்குப் பின்னால் வரும் வீரமைந்தர்கள் நிறைவேற்றுவார்கள் என்ற நம்பிக்கை எனக்கு உண்டு!. அந்த நம்பிக்கையினால்தான் இந்த இடுக்கண்களையும், அநீதிகளையும் முகமலர்ச்சியுடன் சகித்துக் கொண்டு காலத்தைக் கடத்துகிறேன்." (பக்கம் 53) என்று கூறும் நேதாஜியின் எண்ணங்களையும், அவர் சந்தித்த இடுக்கண்களையும், வெளிநாட்டினருடன் மட்டுமன்றி கொள்கை வேறுபாட்டால் உள்நாட்டிலேயே அவர் சந்திக்க வேண்டியிருந்த இன்னல்களையும் புரிந்து கொள்ள வைக்கக் கூடிய நூல்.
# ஒன்பது ரூபாய் நோட்டு (நூல்)

**ஒன்பது ரூபாய் நோட்டு** (ஆங்கிலம்:Onbathu Rupai Nottu) என்பது தங்கர் பச்சான் எழுதிய முதல் தமிழ்ப் புதினம் ஆகும். மேலும் இந்நூலுக்கு த. ஜெயகாந்தன் அணிந்துரை வழங்கியிருக்கிறார்.
# ஒன்பது ரூபாய் நோட்டு (நூல்)

## வரலாறு

ஒன்பது ரூபாய் நோட்டும் இரண்டு - பத்து - தொண்ணூற்று ஆறும் என்ற தலைப்பில் பேராசிரியர் த. பழமலய் இந் நூலுக்கு எழுதியுள்ள முன்னுரையின் பகுதி:  
1985 ஆம் ஆண்டு அக்டோபர் மாதம் நூலாசிரியர், தனது தந்தையின் இறப்புக்காக தனது கிராமத்திற்குப் போயிருந்தபோது எழுந்த எண்ணங்களால் எழுத ஆரம்பிக்கப்பட்ட இந்தப் புதினம் முடிய பதினொரு ஆண்டுகள் ஆனது. பலாவும், முந்திரியும், மாவும் நெடிவீசும் மண்ணின் மணத்துடன் ’வறுமையில் செம்மை’ எனும் வாழ்க்கைத் தத்துவத்தை எடுத்துக்காட்டும் விதமாக அமைந்துள்ளது.
- குண்டுக்குறியிட்ட வரிசையின் உறுப்பினர்
# ஒன்பது ரூபாய் நோட்டு (நூல்)

## திரைப்பட வடிவம்

இந்தப் புதினம் தங்கர் பச்சானால் ஒன்பது ரூபாய் நோட்டு என்ற பெயரிலேயே திரைப்படமாக இயக்கப்பட்டு 2007 ஆம் ஆண்டு வெளியிடப்பட்டது.
# சொக்கலிங்கபுரம்

**சொக்கலிங்கபுரம்** தூத்துக்குடி மாவட்டம், கோவில்பட்டி வட்டம், குப்பனாபுரம் ஊராட்சியில் அமைந்துள்ள கிராமம். கடம்பூர் - பசுவந்தனை இடையே சொக்கலிங்கபுரம் அமைந்துள்ளது. இப்பகுதியின் பெரிய நகரமான கோவில்பட்டி, இக் கிராமத்திலிருந்து 23 கிலோமீட்டர் தொலைவில் உள்ளது. மருத்துவமனை, காவல்நிலையம், பள்ளிக்கூடம் போன்ற அடிப்படைத் தேவைகளை அருகில் அமைந்துள்ள கடம்பூர் சென்று இக்கிராம மக்கள் பூர்த்தி செய்துகொள்கின்றனர். சுமார் 100 குடும்பங்கள் வாழும் இந்த சிறிய கிராமத்தின் மக்கள்தொகை 400.
# சொக்கலிங்கபுரம்

## பள்ளி

கயத்தார் ஊராட்சி ஒன்றிய ஆரம்ப துவக்கப்பள்ளி (அரசுப்பள்ளி) இங்கு அமைந்துள்ளது. சுமார் 50 மாணாக்கர்கள் இந்த பாடசாலையில் கல்வி கற்கின்றனர்.
# சொக்கலிங்கபுரம்

## தொழில்

விவசாயம் கிராமத்தின் முக்கியத் தொழில். இக்கிராம விவசாயம் மானாவாரி (மழை பொழிந்தால் தான் விவசாயம்) வகையைச் சார்ந்தது. மண் வகை கரிசல் மண் .உளுந்து, பாசிபயறு, எள், பருத்தி போன்ற பயிர்கள் பயிரிடப்படுகின்றன.
விவசாயம் போக மற்ற சமயங்களில் ஆடு மாடு மேய்தல், விவசாயம் சார்ந்த கூலி வேலைகளில் இக்கிராம மக்கள் ஈடுபட்டு வருகின்றனர்.
# சொக்கலிங்கபுரம்

## தட்பவெட்பம்

வருடத்தின் பெரும்பகுதி வெப்பமிகு பகுதியாகும். வடகிழக்குப் பருவ மழையை நம்பியே இக்கிராம விவசாயமும் தொழிலும் அமைந்துள்ளன. இப்பகுதியில் உள்ள விவசாய நிலங்கள் கரிசல்மண் வகையைச் சார்ந்தவை. மழைநீர்ப்பாசனத்தை நம்பியே இக்கிராமத்தின் வாழ்வாதாரமும் பொருளாதாரமும் அமைந்துள்ளன.
# சொக்கலிங்கபுரம்

## மதம்

பெரும்பான்மையான மக்கள் இந்து சமயத்தைச் சேர்ந்தோர். ஒரு சில நாத்திகர்களும், கிருத்துவ மக்களும் வாழ்ந்து வருகின்றனர். கருப்பசாமி கோவில், காளியம்மன் கோவில், பிள்ளையார் கோவில், பெருமாள் கோவில் உட்பட நான்கு கோவில்கள் உள்ளன.
# சொக்கலிங்கபுரம்

## வரலாறு

நாயக்கர் கால ஆட்சிக்காலத்தில் ஆந்திர மாநிலத்தில் இருந்து மக்கள் இங்கு இடம் பெயர்ந்து வந்ததாகவும், மதுரை சொக்கநாதர் நினைவில் சொக்கலிங்கபுரம் என்று பெயரிடப்பட்டதாகவும் வரலாறு கூறுகிறது.
# ஜிசாட்-8

**ஜிசாட்-8** (GSAT-8) ஒரு தகவல் தொடர்புச் செயற்கைக்கோள் ஆகும். இச்செயற்கைக் கோளானது இந்திய விண்வெளி ஆய்வு மையத்தால் உருவாக்கப்பட்டதாகும். இச்செயற்கைக்கோள் இன்சாட் வகை செயற்கைக் கோளாகும். இது 2011 ஆம் ஆண்டு மே மாதம் 21 ஆம் தியதி பிரெஞ்சு கயானாவின் *கெளரெள*விலிருந்து அனுப்பப்பட்டதாகும். இச்செயற்கைக் கோளை செலுத்திய செலுத்து வாகனம் ஐரோப்பிய விண்வெளி நிறுவனத்தின் *ஏரியான்* செலுத்து வாகனம் மூலம் விண்வெளியில் செலுத்தப்பட்டது.
# ஜிசாட்-8

## திட்டமிடலும் செலுத்துதலும்

இச்செயற்கைக் கோளானது இந்திய விண்வெளி ஆய்வு மையத்தால் இந்தியாவில் தயாரிக்கப்பட்டு பிரெஞ்சு கயானாவின் அருகிலுள்ள *கெயினி* விமானத் தளத்திற்கு *அண்டாநோவ் அந்-124* சரக்கு விமானம் மூலம் எடுத்துச் செல்லப்பட்டதாகும். இச்சரக்கு விமானம் சோவியத் ஒன்றியத்தினுடையதாகும் (உக்ரைன்). இச்செயற்கைக் கோளை வெற்றிகரமாக செலுத்தியதின் மூலம் ஏற்கனவே இழந்த இரண்டு ஜி. எஸ். எல். வியின் இழப்பை ஈடு செய்தது.
# கூகுள் குறு மொழி

**கூகுள் குறு மொழி** (**Google Apps Script**) என்பது ஜாவாஸ்க்ரிப்ட்டை அடிப்படையாக வைத்து இயற்றப்பட்டதொரு குறுமொழியாகும். கூகுள் குழுமம் ஜிமெயில் (gmail), கூகுள் காலண்டர் (google calendar), கூகுள் டாக்ஸ் (google docs) போன்ற பல மென்பொருட்களை உருவாக்கி உள்ளது. இந்த மென்பொருட்களை இணைக்க, கூகுள் குறு மொழியைப் பயன்படுத்தலாம் என கூகுள் குழுமம் கூறுகின்றது.
# கூகுள் குறு மொழி

## கூகுள் குறு மொழியின் நன்மைகள்

- இது ஜாவாஸ்க்ரிப்ட்டைப் போல இருப்பதால், கற்றுக் கொள்வது எளிது.
- இது கூகுளின் மென்பொருளான கூகுள் வெப் டூல்கிட் (Google Web Toolkit)-இல் பயன்படுத்தப்பட்டுள்ளது.
- இதைக் கொண்டு, ஒவ்வொருவரும் தங்களுக்கு வேண்டிய சிறுசிறு மென் பொருளை எழுதிப் பயன்படுத்திக் கொள்ளலாம்.
- சின்னஞ்சிறு ஆளுகை வேலைகளைச் (administrative tasks) செய்ய கூகுள் குறு மொழியில் மென்பொருட்கள் (software) உருவாக்குவது எளிது.
# கலங்கிய நதி

**கலங்கிய நதி** ஒரு தமிழ்ப் புதினம் ஆகும். பி. ஏ. கிருட்டிணன் என்பவர் எழுதிய இது காலச்சுவடு பதிப்பகத்தாரால் 2012 ஆம் ஆண்டு ஜனவரி மாதம் வெளியிடப்பட்டது.  
இந்நூல் *பி.ஏ.கிருஷ்ணன்* ஆங்கிலத்தில் எழுதிய *த மட்டி ரிவர்* (The Muddy River) என்பதன் தமிழாக்கம் ஆகும். இந்நூலை அவர் 2002 ஆம் ஆண்டே எழுதி முடித்துவிட்டார். பின்னர் மேலதிக திருத்தங்களை 2009 ஆம் ஆண்டில் செய்தார். இப்புதினத்தில் வரும் *ரமேஷ்* மற்றும் *சந்திரன்* ஆகியோரின் வாழ்க்கையைப் பற்றிய கதை இது. மேலும் கதாப்பாத்திரம் காந்தியின் கொள்கைகளில் ஈடுபாடு கொள்வதாகக் காட்டப்பட்டிருக்கும். மேலும் கதையானது அசாமில் நடக்கும் தீவிரவாதம், கம்யூனிசம், அசாம் பூர்வீக குடிகளுக்கும் வங்காளதேச முஸ்லிம்களுக்குமான பிரச்சினை, காந்தி என பல விஷயங்களை உள்ளடக்கியதாகும்.
# ஜேம்ஸ் வாங் ஹோவ் (ஒளிப்பதிவாளர்)

**ஜேம்ஸ் வாங் ஹோவ்** (ஆங்கிலம்: James Wong Howe, சீனம்: 黃宗霑) 1899 ஆம் ஆண்டு ஆகஸ்டு மாதம் 28 ஆம் தியதி பிறந்தார். இவர் ஒரு ஒளிப்பதிவாளர் ஆவார். இவர் 130 திரைப்படங்களுக்கும் அதிகமாக ஒளிப்பதிவாளராகப் பணியாற்றியுள்ளார். இரண்டு முறை அகடமி விருதை ஒளிப்பதிவிற்காகப் பெற்றுள்ளார். இவர் 1976 ஆம் ஆண்டு ஜூலை மாதம் 12 ஆம் தியதி மரணமடைந்தார். 1930 கள் மற்றும் 1940 களில் இவர் *ஹாலிவுட்*டின் மிக முக்கியமான ஒளிப்பதிவாளராகத் திகழ்ந்தார். இவர் 10 முறை *அகெதமி விருது* பெற பரிந்துரைக்கப்பட்டார். *தி ரோஸ் டாட்டு* (The Rose Tattoo ) மற்றும் *ஹட்* (Hud) ஆகிய திரைப்படங்களுக்காக இரு முறை அகெதமி விருதைப் பெற்றுள்ளார். வரலாற்றின் மிக முக்கியமான 10 ஒளிப்பதிவாளர்களுள் இவரும் ஒருவர் என சர்வதேச ஒளிப்பதிவாளர்கள் அமைப்பால் தேர்ந்தெடுக்கப்பட்டார்.
# ஜேம்ஸ் வாங் ஹோவ் (ஒளிப்பதிவாளர்)

## வாழ்க்கைப் குறிப்பு

இவர் சைனா வில் பிறந்து அமெரிக்காவில் குடியேறியவர். முதலில் சலனப் படங்களுக்கு ஒளிப்பதிவு செய்தார். இவரது திருமணம் 1937-ல் பிரான்ஸின் பாரிஸ் நகரில் நடந்தது. ஆனால் இவரது திருமணத்தை கலிபோர்னியா அரசு அங்கீகரிக்கவில்லை. இவரது திருமணம் இனக்கலப்புத் திருமணம் ஆகும். 1948 ஆம் ஆண்டு இனக்கலப்புத் திருமணத்திற்கு எதிரான சட்டம் நீக்கப்பட்டதைத் தொடர்ந்து இவரது திருமணம் அங்கீகரிக்கப்பட்டது.
# சார்லசு ரோஷர்

**சார்லசு ரோஷர்** (*Charles G. Rosher* (நவம்பர் 17, 1885 – சனவரி 15, 1974) என்பவர் இரு தடவைகள் அகாதமி விருது பெற்ற ஒளிப்பதிவாளர். ஒளிப்பதிவிற்கான அகடமி விருதைப் பெற்ற முதல் ஒளிப்பதிவாளர் இவர். ஊமைப்படக் காலம் முதல் 1950கள் வரை பணியாற்றியுள்ளார். இவர் இலண்டனில் பிறந்தவர், பின்னர் அமெரிக்காவில் குடியேறினார். இவர் *சன்ரைஸ்: ஏ சோங் ஃபோர் டூ ஹியூமன்ஸ்* ஆகிய இரு திரைப்படங்களுங்காக சிறந்த ஒளிப்பதிவாளருக்கான அகாதமி விருது பெற்றுள்ளார். இவர் புகைப்படக்கலை தொடர்பான படிப்பை முடித்ததும் செய்திப்படம் எடுக்கும் பிரிவில் பணிபுரிந்தார். 1920களில் *ஹாலிவுட்*டில் மிகச் சிறந்த ஒளிப்பதிவாளராகத் திகழ்ந்தார். 1927 ஆம் ஆண்டு வெளியான *சன்ரைஸ்* திரைப்படம் திரைப்படத்துறையின் ஒளிப்பதிவில் முக்கிய மைல்கல் ஆகும். இவர் பல இடங்களில் பணிபுரிந்திருந்தாலும் கடைசி 12 வருடங்கள் *மெட்ரோ-கோல்ட்வின்மேயர்* நிறுவனத்தில் பணியாற்றினார். லிஸ்பன் நகரில் ஒரு விபத்தில் இவர் மரணமடைந்தார்.
# ஈராக்கின் ஹமாஸ்

**ஈராக்கில் ஹமாஸ்** (*Hamas of Iraq*, ) என்பது ஈராக்கைத் தளமாகக் கொண்ட சுணி பிரிவு ஆயுதம் தாங்கிய போராளி இயக்கமாகும். இவ்வியக்கம் *1920 புரட்சிப் படை* என்பதிலிருந்து பிரிந்த இயக்கமாகும். அமெரிக்காவின் படைகளின் மீது தாக்குதல் நடத்தி அதன் காணொளிக் காட்சியை வெளியிட்டு அத்தாக்குதலுக்குப் பொறுப்பேற்றுக் கொண்டது இவ்வியக்கம். *1920 புரட்சிப் படை* ஈராக்கின் *டியாலா* (Diyala) பகுதியில் அமெரிக்கப்படைகளால் அல் காயிதாவிற்கு எதிராக நடத்தப்பட்ட தாக்குதலுக்கு *ஈராக்கின் ஹமாஸ்* இயக்கம் உதவியிருக்கும் என நம்புகிறது. அமெரிக்காவின் ஆயுதங்களைக் கொண்டுள்ள *ஈராக்கின் ஹமாஸ்* அமைப்பு ஈராக்கிய ராணுவம் அல்லது காவல்துறையின் கட்டுப்பாட்டில் இருக்க வேண்டும் என ஈராக்கிய அதிபர் தெரிவித்துள்ளார். 2007 ஆம் ஆண்டு அக்டோபர் மாதம் 11 ஆம் தியதி இக்குழு அரசியல் இயக்கத்தில் சேர்ந்து அமெரிக்க ஆக்கிரமிப்பிற்கு எதிரான நிலைபாட்டை எடுத்தது.
# மிகையுணர்வூக்கம்

**மிகையுணர்வூக்கம்** (Hypersensitivity) (**மிகையுணர்வூக்க வினைகள்** அல்லது **சகிப்புத் தன்மையற்ற நிலை**) என்பது இயல்பான நோயெதிர்ப்பு அமைப்பின் விரும்பத்தகாத வினைகளைக் குறிக்கும். உதாரணங்களாக, ஒவ்வாமை, தன்னெதிர்ப்பு வினைகளைக் கூறலாம். இவ்வினைகள் பாதிப்பை உண்டாக்கக்கூடிய, தொந்தரவான அல்லது சில நேரங்களில் மரணத்தைத் விளைவிக்கக் கூடியவையாக இருக்கலாம். ஓம்புயிரின் முன்னரே (நோயெதிர்ப்பு) உணர்வூட்டிய நிலை மிகையுணர்வூக்க வினைகள் நிகழத் தேவைப்படுகிறது. இவ்வினைகள் நான்கு வகைகளாகப் பிரிக்கப்பட்டுள்ளது.
# சுமித்ரா மகஜன்

**சுமித்திரா மகஜன்** (*Sumitra Mahajan*, 12 ஏப்ரல் 1943) பாரதிய ஜனதா கட்சியைச் சார்ந்த இந்திய அரசியல்வாதியும் பதினாறாவது மக்களவையின் மக்களவைத் தலைவரும் ஆவார். 2014இல் எட்டாவது முறையாக மக்களவைத் தேர்தலில் வென்றுள்ளார். பதினாறாவது மக்களவையில் இவ்வாறு எட்டுமுறை வென்ற மூவரில் ஒருவராக உள்ளார். மிக நீண்டகாலம் உறுப்பினராக உள்ள பெண் நாடாளுமன்ற உறுப்பினராகவும் உள்ளார். 1989ஆம் ஆண்டிலிருந்து மத்தியப் பிரதேசத்தின் இந்தூர் மக்களவைத் தொகுதியிலிருந்து தொடர்ந்து வென்று வந்துள்ளார்.  
முந்தைய பாஜக ஆட்சியில் நடுவண் இணை அமைச்சராக 2002 முதல் 2004 வரை இருந்துள்ளார். மனிதவள மேம்பாடு, தொலைத்தொடர்பு, பெட்றோலியம் துறைகளில் அமைச்சராகப் பணி புரிந்துள்ளார். இந்தூர் பல்கலைக்கழகத்தில் முதுகலைப் பட்டமும் சட்டமும் படித்துள்ளார்.
# சுமித்ரா மகஜன்

## வெளியிணைப்புகள்

- New responsibility a challenge: Mahajan
# மீவீரிய எதிர்ப்பி

குடல்நச்சு "பி" ஒரு மீவீரிய எதிர்ப்பியாகும்.]]
**மீவீரிய எதிர்ப்பிகள்** (Superantigens; SAgs) என்பவை "டி" செல்களில் குறிப்பிடப்படாத தூண்டுதல்களை உண்டாக்கிப் பெருமளவு சைட்டோகைன்களின் (உயிரணுத் தொடர்பி/செயலூக்கி) வெளியீட்டை விளைவிக்கும் எதிர்ப்பிகளின் ஒரு பிரிவாகும். இவை நோய் விளைவிக்கின்ற நுண்ணுயிரிகளால் (வைரசுகள், செல்சுவரற்ற நுண்ணுயிரிகள் (mycoplasma), பாக்டீரியாக்கள்) நோயெதிர்ப்பு வினைகளுக்கெதிரான பாதுகாப்பு யுக்தியாக உற்பத்திச் செய்யப்படுகின்றன.
# வீ ஆர் தி மில்லர்ஸ்

**வீ ஆர் தி மில்லர்ஸ்** 2013ஆம் ஆண்டு வெளியான அமெரிக்க நாட்டு நகைச்சுவை திரைப்படம். இந்த திரைப்படத்தை **ரவ்சொன் மார்ஷல் தர்பர்** இயக்க, ஜெனிபர் அனிஸ்டன், **ஜேசன் சுடிகிஸ், எம்மா ராபர்ட்ஸ், நிக் ஓப்பெர்மன், கேத்ரின் ஹான், எட் ஹெல்ம்ஸ், வில் பௌல்ட்டர், மோலி க்வின், கென் மரீனோ, டோமர் சிச்த்லே** உள்ளிட்ட பலர் நடித்துள்ளார்கள்.
# வீ ஆர் தி மில்லர்ஸ்

## நடிகர்கள்

- ஜெனிபர் அனிஸ்டன்
- ஜேசன் சுடிகிஸ்
- எம்மா ராபர்ட்ஸ்
- நிக் ஓப்பெர்மன்
- கேத்ரின் ஹான்
- எட் ஹெல்ம்ஸ்
- வில் பௌல்ட்டர்
- மோலி க்வின்
- கென் மரீனோ
- டோமர் சிச்த்லே
# வீ ஆர் தி மில்லர்ஸ்

## விருதுகள் மற்றும் பரிந்துரைகள்

இந்த திரைப்படம் 13 விருதுகளுக்கு பரிந்துரை செய்யப்பட்டு 3 விருதுகளை வென்றது என்பது குறிப்பிடத்தக்கது.
# சாகிர் நாயக்

**சாகிர் அப்துல் கரீம் நாயக்** **Zakir Naik** ( பிறப்பு: 18 அக்டோபர், 1965) பிரபல இஸ்லாமிய மதபோதகர்,அறிஞர்,சர்வதேச சொற்பொழி வாளர், சிறந்த எழுத்தாளர் இஸ்லாமிய ஆராய்ச்சி அறக்கட்டளையின் தலைவரும் ஆவார் அவர் தற்போது இந்தியாவில் பீஸ் டிவி எனும் தொலைக்காட்சி நிறுவனத்தை நடத்தி வருகிறார் இஸ்லாமிய பொது பேச்சாளர் ஆவதற்கு முன்பு அவர் முறைப்படி மருத்துவம் கற்று பட்டம் பெற்ற ஒரு மருத்துவரும் ஆவார். தற்போது இந்தியா, வங்காளதேசம், ஐக்கிய இராச்சியம், கனடா ஆகிய நாடுகள் இவரது சொற்பொழிவைத் தடை செய்துள்ளன.
# சாகிர் நாயக்

## வாழ்க்கை

மும்பை, மகாராஷ்டிரா, இந்தியாவில் 18 அக்டோபர் 1965 பிறந்த **சாகிர் நாயக்** மும்பை புனித பீட்டர் உயர்நிலை கல்லூரியிலும் பின்னர் மும்பை பல்கலைக்கழக மருத்துவக் கல்லூரியிலும் கல்வி கற்றார். 1991 ஆம் ஆண்டில் அவர் ஐ ஆர் எப் எனும் நிறுவனத்தை துவங்கி அதன் மூலம் இசுலாமிய அழைப்பு பணியை ஆரம்பித்தார் .சாகிர் நாயக் 1991ம் ஆண்டின் பின்னர் தனது இசுலாமிய ஆராய்ச்சி மூலம் இசுலாமிய மதத்தின் உண்மை தன்மைகளை நிருபிக்க துவக்கினர். மத ஆராய்வில் நன்றாகப் பாண்டித்தியம் பெற்று விளங்கிய இவர் திருக்குரான் ,இந்துமத வேதங்கள் ,கிறித்துவ , பைபிள்கள், இன்னும் பல புத்தகங்களையும் படித்து மனனம் கொண்டவர்.இவரின் இசுலாமிய அழைப்பு பணியால் பல மற்று மதத்தினரை இசுலாமிய மதத்துக்குள் கொண்டுள்ளர்.2001 செப்டம்பர் முதல் 2002 ஜூலை வரை கடும் எதிர்ப்பில் அமெரிக்கவில் இசுலாமிய மதப் பிரச்சாரம் செய்து 34000 ம் அமெரிக்கர்களை இஸ்லாமிய மதத்தினுள் கொண்டு வந்துள்ளார். இந்தியாவின் பிரபல இசுலாமிய இதழான இஸ்லாமிய குரல் பத்திரிகையில் அவரது கட்டுரை சில வெளி வந்துள்ளன *இஸ்லாமிய குரல் (இதழ்)*.
# சாகிர் நாயக்

## விரிவுரைகள் மற்றும் மற்றும் விவாதங்கள்

சாகிர் நாயக் உலகம் முழுவதும் பல விவாதங்கள் மற்றும் விரிவுரைகலை நடத்தி உள்ளார் அணைத்து மத தகவல்களையும் இவர் மனப்பாடம் செய்து வைத்துள்ளதன் காரணமாக விவாதங்கள் மற்றும் விரிவுரைகலை மிகவும் வேகமாகவும் தெளிவாகவும் மக்களுக்கு அளிப்பதன் காரணமாக இவர் மக்கள் மத்தியில் மிகவும் பிரபலமாக உள்ளார்*
# சாகிர் நாயக்

## பெற்ற விருதுகளும், கௌரவங்களும்

- 2013 ன் சிறந்த இஸ்லாமிய ஆளுமைக்கான துபாய் சர்வதேச குர்ஆன் விருது துபாய் ஆட்சியலறன ஹம்டன் பின் ரஷீத் அல் மக்தூம் அவர்களால் வழங்கப்பட்டது.
# சாகிர் நாயக்

## சர்ச்சைகள்

- இந்தியா ஷரியா சட்டத்தின் படி ஆட்சி நடத்த வேண்டும் என்கிறது சாகிர் நாயக்கின் கருத்தையும் மேலும் மதக் கொள்கைகளை மீறுவதால் ஓரினச் சேர்க்கையாளர்களுக்கு மரண தண்டனை கொடுக்க வேண்டும் என்ற சாகிர் நாயக்கின் கருத்தை *வால் ஸ்டிரீட் ஜர்ணல்* பத்திரிகையில் எழுத்தாளர் *சதானந்த் துமே* (Sadanand Dhume) விமர்சிக்கிறார். மேலும் முஸ்லீம் அல்லாதவர்கள் வழிபாட்டுத் தலங்கள் கட்டக் கூடாது என்றும் ஆப்கானிஸ்தானில் பாமியன் புத்தர் சிலைகள் வெடிவைத்துத் தாக்கப்பட்டதையும் சாகீர் நாயக் நியாயப்படுத்துகிறார்.
- சாகீர் நாயக்கை இங்கிலாந்து மற்றும் கனடா நாடுகள் தடை செய்துள்ளன. இவரது பேச்சுகள் தீவிரவாதத்தை ஆதரிப்பதாக அமைந்துள்ளதால் இங்கிலாந்து அரசு இவரைத் தடை செய்தது.
- *தாருல் உலூம்* எனும் இஸ்லாமிய அமைப்பு சாகிர் நாயக்கிற்கு *ஃபத்வா* விதித்துள்ளது.
- சாகிர் நாயக் ஒரு சர்ச்சைக்குரிய பேச்சாளர் என பேராசிரியர் *டோர்கெல் ப்ரெக்கெல்* (Torkel Brekke) குறிப்பிடுகிறார். மேலும் இந்திய உலமாக்களில் பலர் இவரை வெறுக்கின்றனர் எனக் குறிப்பிடுகிறார்.
- சாகிர் நாயக் முஸ்லீம்களை தவறாக வழிநடத்துகிறார் மேலும் உண்மையை இஸ்லாமிய ஞானிகளிடமிருந்து உணரவிடாமல் செய்கிறார் என இந்தியா, பாக்கிஸ்தான் மற்றும் வங்காளதேசம் சுணி பிரிவைச் சேர்ந்த முஸ்லீம்களிலுள்ள முல்லாக்கள் கூறுகின்றனர்.
- அல் காயிதா அமைப்பை சாகிர் நாயக் ஆதரிக்கிறார் என பாக்கிஸ்தானிய அரசியல் விமர்சகர் *காலித் அஹமது* (Khaled Ahmed) குற்றஞ்சாட்டுகிறார்.
- 2008 ஆம் ஆண்டு லக்னோவைச் சேர்ந்த இஸ்லாமியக் கல்வியாளர் *ஷாகர் க்வாஸி அப்துல் இர்ஃபான் ஃபிராங்கி மகாலி* (shahar qazi Mufti Abul Irfan Mian Firangi Mahali) சாகிர் நாயக் ஒசாமா பின் லாடனை ஆதரிக்கிறார் என்றும் மேலும் இவருடைய பேச்சுகள் இஸ்லாம் அல்ல என்றும் இவர் மீது *ஃபத்வா* விதிக்கிறார்.
- லஷ்கர்-ஏ-தொய்பா அமைப்பிடமிருந்து சாகிர் நாயக் பண உதவி பெற்றிருக்கிறார் என பத்திரிகையாளர் 'ப்ரவீண் சாமி'' கூறுகிறார். மேலும் இவரது செய்திகள் இஸ்லாமியர்களை மூலைச்சலவை செய்து அவர்களை தீவிரவாதிகளாக்குகிறது என்றும் இந்திய ஜிகாதிகளை உருவாக்கும் உள்நோக்கம் கொண்டது என்றும் சொல்கிறார்.
- ஜாகீர் நாயக், தனது அறக்கட்டளை மூலம் பலரை பயங்கரவாதத்தில் ஈடுபட தூண்டியதும், பேச்சு மற்றும் போதனைகள் மூலம் வெவ்வேறு சமயத்தினர் இடையே பகைமை உணர்வைத் தூண்ட முயற்சி செய்ததும் குறித்து தேசியப் புலனாய்வு முகமை மேற்கொண்ட விசாரணையில் தெரியவந்தது. இந்நிலையில் இந்தியாவிலிருந்து வெளிநாட்டிற்கு தப்பி ஓடிய ஜாகீர் நாயக்கை கைது செய்து, இந்தியாவிற்கு கொண்டு வர, இந்திய அரசு இண்டர் போல் உதவியை நாடியுள்ளது.
- மலேசியப் பிரதமரைவிட, இந்தியப் பிரதமர் மீது மலேசிய இந்தியர்கள், அதிக நம்பிக்கை வைத்துள்ளனர் என்று, மலேசியாவில் நிரந்தரமாக தங்கியுள்ள, ஜாகீர் நாயக் பேசியதால், அவரை மலேசியாவை விட்டு நாடு கடத்த வேண்டும் என்ற கோரிக்கை வலுத்துள்ளது.
- இந்நிலையில் மலேசியப் பிரதமர் மகாதீர், ஜாகிர் நாயக்கை இனவாத அரசியல் பேசக்கூடாது என எச்சரித்துள்ளார். மேலும் மலேசியாவின் சில மாகாணங்கள் ஜாகீர்நாயக்கை மதப்பிரச்சாரங்கள் செய்வதற்கும், உள்நுழைவதற்கும் தடை விதித்துள்ளது.
- ஜாகீர் நாயக் தனது இனவாத பேச்சுக்கு மலேசியாவாழ் இந்தியர்கள் மற்றும் சீனர்களிடம் மன்னிப்புக் கேட்டுக்கொண்டார்.
# டி உயிரணு

**டி உயிரணுக்கள்** அல்லது **டி செல்கள்** (T Cells) என்பவை உயிரணுக்களின் மூலமாக ஏற்படும் நோயெதிர்ப்புத் திறன் பணிகளில் மையமாகப் பணியாற்றும் நிணநீர்க் குழிய வகைகளுள் (வெண்குருதியணு) ஒன்றாகும். இச்செல்களின் வெளிப்பரப்பிலுள்ள டி உயிரணு ஏற்பிககளைக் (TCR) கொண்டு பிற நிணநீர்க் குழியங்களிலிருந்து ("பி" உயிரணுக்கள், இயற்கையாகக் கொல்லும் உயிரணுக்கள்) இவற்றை வேறுபடுத்தி அறியலாம். இவை தைமஸ் சுரப்பியில் முதிர்ச்சியடைவதால் (சில செல்கள் அடிநாச் சுரப்பிகளில் முதிர்ச்சியடைந்தாலும்) இவை "டி" செல்கள் என்று அழைக்கப்படுகின்றன. "டி" உயிரணுக்களில் தனிப்பட்டச் செயற்பாடுகளைக் கொண்ட பல உட்பிரிவுகள் உள்ளன.
# யுனிவர்சல் சோல்ஜர்: டே ஆப் ரெக்கனிங்

**யுனிவர்சல் சோல்ஜர்: டே ஆப் ரெக்கனிங்** 2012ஆம் ஆண்டு வெளியான அமெரிக்க நாட்டு அறிவியல் புனைகதை அதிரடி திரைப்படம். இந்த திரைப்படத்தை **ஜான் ஹையாம்ஸ்** இயக்க, ஜான் குளோட் வான் டாம், ஸ்காட் அட்கின்ஸ், ஆண்ட்ரி அர்லோவச்கி உள்ளிட்ட பலர் நடித்துள்ளார்கள்.
# யுனிவர்சல் சோல்ஜர்: டே ஆப் ரெக்கனிங்

## நடிகர்கள்

- ஜான் குளோட் வான் டாம்
- ஸ்காட் அட்கின்ஸ்
- ஆண்ட்ரி அர்லோவச்கி
# பி உயிரணு

**பி உயிரணுக்கள்** அல்லது **பி செல்கள்** என்பவை மாறும் நோயெதிர்ப்பு அமைப்பின் தாதுசார் நோயெதிர்ப்புத் திறன் பணிகளில் மையமாகப் பணியாற்றும் நிணநீர்க் குழிய வகைகளுள் (வெண்குருதியணு) ஒன்றாகும். இச்செல்களின் வெளிப்பரப்பிலுள்ள புரதமான பி உயிரணு ஏற்பிகளைக் (B Cell Receptors) கொண்டு பிற நிணநீர்க் குழியங்களிலிருந்து ("டி" உயிரணுக்கள், இயற்கையாகக் கொல்லும் உயிரணுக்கள்) இவற்றை வேறுபடுத்தி அறியலாம். இத்தகு சிறப்பு ஏற்பிகள் இருப்பதால் பி உயிரணுக்கள் குறிப்பட்ட எதிர்ப்பிகளுடன் பிணைவதற்கு ஏதுவாகின்றது. பறவைகளில் ஃபப்ரிசியசின் இழைமப் பையில் (bursa of Fabricius) "பி" செல்கள் முதிர்வடைகின்றன. பாலூட்டிகளில் முதிர்வடையாத "பி" செல்கள் எலும்பு மச்சையில் உருவாகின்றன.
# முதலாம் வான் கார்லோஸ்

**வான் கார்லோசு** (*Juan Carlos*, ; முழுப்பெயர்:*வான் கார்லோசு அல்போன்சோ விக்டர் மாரியா டெ பூர்போன் யி பூர்போன்-டொசு சிசிலியாசு*; பிறப்பு 5 சனவரி 1938) எசுப்பானியாவின் அரசராவார்.  
1969இல் எசுப்பானியாவின் சர்வாதிகாரியாக விளங்கிய பிரான்சிஸ்கோ பிராங்கோ வான் கார்லோசைத் தனக்கு அடுத்த நாட்டுத் தலைவராக அறிவித்தார். பிராங்கோ இறந்த இரு நாட்களுக்குப் பிறகு எசுப்பானியத்தின் மன்னராக நவம்பர் 22, 1975இல் முடிசூட்டிக் கொண்டார். 1931ஆம் ஆண்டுக்குப் பிறகு மீண்டும் எசுப்பானியாவில் மன்னராட்சி மலர்ந்தது. தாம் மூடிசூடிய பின்னர் சர்வாதிகார அமைப்பிலிருந்து மக்களாட்சி அமைப்பிற்கு எசுப்பானியாவை மாற்றிட பல சீர்திருத்தங்களைப் படிப்படியாகக் கொண்டு வந்தார். 1978இல் பொதுமக்கள் வாக்கெடுப்பு மூலமாக அரசியல்சட்ட முடியாட்சி தழுவிய *எசுப்பானிய அரசமைப்புச் சட்டம்* ஏற்படுத்தினார். 1981இல் நடந்த படைத்துறை அரசுகைப்பற்றுகை முயற்சியையும் (1981 coup attempt) முறியடித்தார்.  
எசுப்பானிய அரசமைப்புச் சட்டத்தின்படி, மன்னரே நாட்டுத் தலைவரும் எசுப்பானிய படைத்துறை தலைமைத் தளபதியும் ஆவார். மேலும் தங்கள் விடுதலைக்கு முன்னர் எசுப்பானிய/போர்த்துக்கேய ஆட்சிகளின் கீழிருந்த அமெரிக்க நாடுகளிடையே (ஐபீரிய-அமெரிக்க நாடுகள்) உறவை வலுப்படுத்துபவராகவும் விளங்குகிறார். இதனைத் தொடர்ந்து பிலிப்பு VI, சூன் 19, 2014 அன்று எசுப்பானிய அரசராக முடிசூடிக்கொண்டார். ஆயினும் வான் கார்லோசு *எசுப்பானியாவின் அரசர்* என்னும் பட்டத்தை தக்கவைத்துக்கொள்ள அனுமதிக்கப்பட்டது.
# எசுப்பானியாவின் ஆறாம் பிலிப்பு

**பிலிப்பு VI** (*Felipe VI*, , பெயரிடலின்போது: *பிலிப்பு வான் பாப்லோ அல்ஃபான்சோ டெ டோடோசு லோசு சான்டோசு டெ பூர்போன் யி டெ கிரீசியா* ; பிறப்பு 30 சனவரி 1968) எசுப்பானிய அரசராவார். அரச வாரிசாக இருந்த போது **பிலிப்பு, அசுத்துரியாசின் இளவரசர்** என்று அழைக்கப்பட்டார்.  
இவர் எசுப்பானிய அரசர் வான் கார்லோசுக்கும் அரசி சோஃபியாவிற்கும் இரண்டு மகள்களுக்குப் பிறகு மூன்றாவதாகப் பிறந்த மகனாவார்.  
சூன் 2, 2014 அன்று அரசர் வான் கார்லோசு தமது மகன் பட்டமேற்க ஏதுவாக தாம் பதவி விலகவிருப்பதாக அறிவித்தார். இதனைத் தொடர்ந்து பிலிப்பு, சூன் 19, 2014 அன்று **பிலிப்பு VI** என்று எசுப்பானிய அரசராக முடிசூடிக்கொண்டார்.
# மஞ்சப்பை

**மஞ்சப்பை** 2014ஆம் ஆண்டு வெளியான நகைச்சுவைத் திரைப்படம். இந்தத் திரைப்படத்தை என். ராகவன் இயக்க, விமல், லட்சுமி மேனன், ராஜ்கிரண் உள்ளிட்ட பலர் நடித்துள்ளார்கள். இந்தத் திரைப்படம் ஜூன் 6, 2014 அன்று வெளியானது.
# மஞ்சப்பை

## நடிகர்கள்

- விமல் - தமிழ்
- லட்சுமி மேனன் - கார்த்திகா மேனன்
- ராஜ்கிரண் - வேங்கடசாமி
- பிரதாப் போத்தன் - ஆரோக்யராஜ்
- வையாபுரி
- தேவிப்ரியா
# மஞ்சப்பை

## பாடல்கள்

| எண் | தலைப்பு | பாடகர் | நீளம் |
| --- | --- | --- | --- |
| 1 | ஆகாச நிலவு | எஸ். பி. பாலசுப்பிரமணியம் | 04.24 |
| 2 | அன்பு தான் | கிருஷ்ணராஜ் | 03.39 |
| 3 | ஐயோ ஐயோ | லச்மன், ரிஷி, சைலட்சுமி, ஹரிஷ், ஐஸ்வர்யா, அஸ்விதா & வைஷாலி | 03.37 |
| 4 | பாது பாது | ஹரிஹரசுதன் & வந்தனா ஸ்ரீனிவாசன் | 03.56 |
| 5 | சட்டென | கார்த்திக் | 04.21 |
# அசகான்

**அசகான்** (மலாய்; ஆங்கிலம்: *Asahan*, சீனம்: *刨花*), மலேசியா, மலாக்கா மாநிலத்தின் ஜாசின் மாவட்டத்தில் உள்ள ஒரு நகரம். மலேசியாவில் புகழ்பெற்ற குனோங் லேடாங் மலை, இந்த நகருக்கு அருகாமையில் உள்ளது. ஜாசின் நகரில் இருந்து 25 கி.மீ. தொலைவிலும், ஜொகூர், தங்காக் நகரில் இருந்து 25 கி.மீ. தொலைவிலும் அமைந்து இருக்கும் இந்த நகரம், மலாக்கா - ஜொகூர் மாநிலங்களைப் பிரிக்கும் ஓர் எல்லை நகரமாகும்.  
இந்த நகரைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் இருக்கின்றன. அண்மைய காலங்களில் அந்தத் தோட்டப் பகுதிகளில் மிகுதியான நில மேம்பாட்டுத் திட்டங்கள், வீடமைப்புத் திட்டங்கள், தொழில்துறைத் திட்டங்கள் உருவாக்கம் பெற்றன. தோட்டப் புறங்களில் வாழ்ந்தவர்கள் பெரிய நகரங்களுக்கு மாறிச் சென்று விட்டனர். அசகான் நகரம் ஒரு சுற்றுலா மையமாக மாறி வருகிறது.
# அசகான்

## பொது

2004-ஆம் ஆண்டு, மலாக்கா அரசாங்கம் சௌஜானா அசகான் எனும் தன்முனைப்புத் தூண்டுதல் மையத்தை இங்கு நிறுவியது. அரசாங்க அமைப்புகள், வர்த்தக நிறுவனங்கள், தனியார் அமைப்புகள் அந்த மையத்தின் சேவைகளைப் பயன்படுத்தி வருகின்றன. குனோங் லேடாங் மலையின் அடிவாரத்தில், அந்த மையம் அமைந்து இருப்பதால், வெளிப்புற, உடல்நல நடவடிக்கைகளுக்குப் பிரபலம் அடைந்து வருகிறது.
# அசகான்

## வரலாறு

1910-ஆம் ஆண்டில், அசகான் நகரில் ஒரு புதிய குடியேற்றம் நிகழ்ந்தது. அசகான் நகருக்கு அருகில் இருக்கும் லேடாங் மலை, மலேசிய மலாய் இலக்கியத்தில் புராணத் தன்மைகளைக் கொண்டது. அதனால், மலாய்க்காரர்கள் அங்கு வந்து குடியேறினார்கள். அவர்கள் விவசாயத் தொழில்களில் ஈடுபட்டனர். அதற்கு முன்னர், மலேசியப் பூர்வீகக் குடிமக்கள், அசகான் மலைக் காட்டுப் பகுதிகளில் நீண்ட காலமாக வாழ்ந்து வந்து இருக்கின்றனர்.  
இந்த நகருக்கு அருகாமையில் இருக்கும் பெக்கோ, சின் சின், நியாலாஸ், கீசாங், ஜாசின் போன்ற நகரங்களில் ஈயம் இருப்பது கண்டுபிடிக்கப் பட்டது. அந்தப் பகுதிகளில் சீனர்கள் குடியேறினார்கள். 1920-களில் பிரித்தானியர்களுக்குச் சொந்தமாக, பல ரப்பர் தோட்டங்கள் திறக்கப் பட்டன. தென் இந்தியாவில் இருந்து தமிழர்கள், ஒப்பந்த முறையில் கொண்டு வரப்பட்டனர்.  
அவர்கள் ரப்பர் தோட்டங்களில் வேலைக்கு அமர்த்தப் பட்டனர். அந்த வகையில் புக்கிட் அசகான் ரப்பர் தோட்டம் உருவாக்கம் பெற்றது. அதன் பின்னர், நூற்றுக் கணக்கான தமிழர்கள் அசகானைச் சுற்றி இருந்த ரப்பர் தோட்டங்களில் குடியேறினர்.
# அசகான்

## வரலாறு

### தமிழர்களின் எண்ணிக்கை

அசகான் நகரில் கணிசமான அளவுக்குத் தமிழர்கள் இருந்தனர். சிறு தொழில்கள், சிறு வியாபாரங்கள், உணவகங்கள், மளிகைக் கடைகள், துணிமணிக் கடைகள் போன்றவற்றை நடத்தி வந்தனர். நகராண்மைக் கழகப் பணிகள், பொதுப்பணித் துறையின் வேலைகள், அரசு சார்ந்த தொலைபேசி பணிகளில் முன்பு தமிழர்கள் கணிசமான அளவிற்கு இருந்தனர்.  
தற்போது அந்தப் பணிகளில் தமிழர்களின் எண்ணிக்கை மிகவும் குறைந்து விட்டது. சொற்பமான எண்ணிக்கையில் தான் தமிழர்கள் அரசு வேலைகளில் அமர்த்தப் படுகின்றனர். இந்தத் தோட்டங்களில் ஒரு சில வயதான தமிழர்கள் மட்டுமே இன்னும் இருக்கின்றனர்.  
ஓரளவுக்கு கல்வி தகுதியுடைய இளைஞர்கள் மலாக்கா நகரம், ஜாசின், அலோர் காஜா, தங்காக் நகர்களில் பணி புரிகின்றனர். பட்டம் பெற்ற இளைஞர்கள் கோலாலம்பூர், ஜொகூர் பாரு, பெட்டாலிங் ஜெயா, சிங்கப்பூர் போன்ற பெரும் நகரங்களுக்குப் புலம் பெயர்ந்து விட்டனர்.
# அசகான்

## வரலாறு

### குனோங் லேடாங் இளவரசிப் புராணம்

குனோங் லேடாங் இளவரசியின் புராணக் கதை என்பது, முன்பு காலத்தில் லேடாங் மலையில் வாழ்ந்த ஓர் இளவரசியின் புராணக் கதையாகும். லேடாங் மலையில், ஓர் இளவரசி வாழ்ந்து வந்ததாக நம்பப் படுகிறது.  
அந்த இளவரசியைப் பற்றி கேள்விப் பட்ட மலாக்காவின் சுல்தான் மகமுட் ஷா (ஆட்சி காலம்: 1488 - 1511), அவரைத் திருமணம் செய்து கொள்ள விரும்பினார். அதற்கு அந்த இளவரசி சில நிபந்தனைகளை விதித்தார். அந்த நிபந்தனைகளைச் சுல்தான் நிறைவேற்ற முடியவில்லை. அதனால், மலாக்கா சுல்தானகம் அழிவு பெற்றதாகவும் சொல்லப் படுகிறது. 1511-ஆம் ஆண்டு, மலாக்காவைப் போர்த்துக்கீசியர்கள் கைப்பற்றினர். சுல்தான் மகமுட் ஷா, பகாங் மாநிலத்திற்குத் தப்பிச் சென்றார்.
# அசகான்

## வரலாறு

### அசகான் நீர்வீழ்ச்சி

அசகான் நீர்வீழ்ச்சி அல்லது லேடாங் நீர்வீழ்ச்சி எனும் பெயரில் இங்கு ஒரு பொழுதுபோக்குச் சார்ந்த பகுதி இருக்கிறது. மலாக்கா, ஜொகூர் மாநில மக்கள் வார இறுதியில், இங்கு வந்து பொழுது போக்கிச் செல்கின்றனர். இந்தப் பொழுது போக்குத் தளத்தில் பல்வேறு வசதிகள் செய்து கொடுக்கப்பட்டு இருக்கின்றன. லேடாங் மலையில் இருந்து பெருகி வரும் தெளிந்த நீரோட்டம் மக்களைக் கவர்கின்றது. இயற்கை விரும்பிகளுக்கு ஓர் அமைதியான இடம்.  
இங்கு முகாம் திடல்கள், வனவலம், மலையேற்றம், பாறையேற்றம், பறவைகள் பார்த்தல் போன்றவற்றிற்கு ஏற்பாடுகள் செய்து தரப் படுகின்றன. 'சௌஜானா அசகான்’ (மலாய்: *Saujana Asahan*) எனும் தன்முனைப்புத் தூண்டுதல் மையமும் இங்கு இருக்கிறது. அரசாங்க அமைப்புகள், வர்த்தக நிறுவனங்கள், தனியார் அமைப்புகள் அந்த மையத்தின் சேவைகளைப் பயன்படுத்திக் கொள்கின்றன. குனோங் லேடாங் மலையின் அடிவாரத்தில், அந்த மையம் அமைந்து இருக்கிறது.
# அசகான்

## வரலாறு

### அசகான் ரப்பர் தோட்டங்கள்

- பெக்கோ தோட்டம் - *Ladang Bekoh*
- மலாக்கா புக்கிட் அசகான் தோட்டம் - *Ladang Melaka Bukit Asahan*
- லிம் சுவி போங் தோட்டம் - *Ladang Lim Swi Fong*
- சுவீ சுவான் தோட்டம் - *Ladang Swee Chuan*
- ஆயர் தெக்கா தோட்டம் - *Ladang Ayer Tekah*
- சபாவ் தோட்டம் - *Ladang Chabau*
- சுவீ ஆயிக் தோட்டம் - *Ladang Swee Aik*
- கேமே தோட்டம் - *Ladang Gemeh*
- சாட் குவான் தோட்டம் - *Ladang Chat Guan*
- புக்கிட் அசகான் தோட்டம் - *Ladang Bukit Asahan*
# அசகான்

## வரலாறு

### அசகான் ஆறுகள்

- மெரிங் ஆறு - *Sungai Mering*
- டுவா ஆயர் காங் ரோங் - *Sungai Dua Ayer Kang Rong*
- ஆயர் மெர்பாவ் செரத்தூஸ் ஆறு - *Ayer Merbau Seratus*
- பாத்தாங் சோங் ஆறு - *Sungai Batang Chong*
- உலு ரேலாவ் ஆறு - *Sungai Ulu Relau*
- செஞ்சும் ஆறு - *Sungai Senyum*
- ஆயர் சீரே ஆறு - *Ayer Sireh*
- அசகான் ஆறு - *Sungai Asahan*
- ரேலாவ் ஆறு - *Sungai Relau*
# உரோமன் கத்தோலிக்க மரியாளியல்

வை கையில் ஏந்தி தூய கன்னி மரியா ரோசா மலர் தோட்டத்தில் இசை மீட்டும் வானதூதர்களின் நடுவே அமர்ந்திருக்கிறார்]]  
**உரோமன் கத்தோலிக்க மரியாளியல்** என்பது கடவுளின் மீட்புத் திட்டத்தில் இயேசுவின் தாயான தூய கன்னி மரியாவின் இடம் மற்றும் பங்கு பற்றிய கத்தோலிக்க திருச்சபையின் ஆய்வியல் கண்ணோட்டத்தை விளக்குகிறது. கன்னி மரியாவைப் பற்றி தொடக்க காலத்தில் எழுந்த கருத்துருக்கள், திருத்தந்தையரின் விளக்கங்கள், புனிதர்கள் எழுதிய நூல்கள், வரலாற்றில் நிகழ்ந்த கன்னி மரியாவின் காட்சிகள் ஆகியவற்றின் அடிப்படையில் இது அமைந்துள்ளது.  
மரியாவை இறைவனின் தாய் என ஏற்றுக்கொள்ளும் கத்தோலிக்க மரியாளியல், அவரது அமல உற்பவம், முக்கால கன்னிமை, விண்ணேற்பு ஆகியவற்றையும் விசுவாசக் கோட்பாடுகளாக அறிக்கையிடுகிறது. இறைத்திட்டத்தில் கன்னி மரியாவுக்கு உள்ள முக்கிய இடத்தின் அடிப்படையில் அவருக்கு மேலான வணக்கம் செலுத்துவது பற்றியும் இது போதிக்கிறது.